FIȘA MĂSURII 7.4 - Sprijin pentru investițiile în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente

Denumirea măsurii - CODUL Măsurii: M 7.4

Tipul măsurii:

* INVESTIŢII

 □ SERVICII

 □ SPRIJIN FORFETAR

1. Descrierea generală a măsurii

Dezvoltarea economică socială durabilă a teritoriului GAL Cheile Sohodolului este legată de îmbunătățirea serviciilor de bază. În majoritatea localităților din teritoriu slaba dezvoltare a infrastructurii fizice este una din cauzele care limitează dezvoltarea serviciilor de bază (facilități de îngrijire a copiilor, a bătrânilor, servicii culturale, recreaționale etc). Serviciile medicale, sociale, culturale, educaționale constituie un ansamblu care nu poate funcționa disparat dacă se dorește îmbunătățirea condițiilor de viață a locuitorilor din teritoriul GAL. S-a constatat, la nivelul teritoriului GAL, că în fiecare UAT există cămine culturale, școli, grădinițe, unități de cult, spații ce asigură un loc adecvat de desfășurare a activităților sociale și culturale, cabinete individuale pentru medicii de familie (PTOSI 1, PTOSI 3), o foarte bună cooperare între instituții și membrii comunității, interes deosebit și implicare a unităților de cult în acțiuni sociale în sprijinul persoanelor defavorizate, un număr mare de femei interesate să participe la activități sociale și educaționale, dar și că în fiecare localitate există cel puțin o organizație non – guvernamentală cu activități în domeniul social, cultural, de mediu (PTOSI 6, 7, 8, 9). De asemenea s-au identificat: posibilitatea de accesare a fondurilor europene nerambursabile pentru dezvoltarea sectorului sanitar, social, cultural și educațional, pentru accesul la informație al tuturor locuitorilor și întărirea guvernanței, posibilitatea înființării unor centre de tip „After comunității rrome în acțiuni de integrare în comunitate și de combatere a excluziunii sociale, programe sociale pentru sprijinirea persoanelor aflate in dificultate, relația strânsă și stabilă între autoritățile locale și cele de la nivel județean favorizează acțiunile de dezvoltare a teritoriului, posibilitatea cooperării cu alte instituții și forme asociative pentru adoptarea de bune practici și pentru identificarea de noi oportunități de dezvoltare a zonei (OOSI 1, 2, 3, 4, 5, 6), infrastructura socială slab dezvoltată, fără unități de tip after-school, centre de zi, inexistența acțiunilor sociale destinate minorităților rrome, implicarea limitată a comunității în activitățile desfășurate de școală, biserică, primărie și alte organizații neguvernamentale, servicii sociale insuficiente pentru nevoile comunității (PSOSI 5, 6, 7, 8), politica de salarizare existentă în sectorul bugetar, cu influențe negative asupra calității actului medical, didactic și social, cadru legislativ foarte încărcat, cu foarte multe restricții și autorizații impuse pentru funcționarea centrelor sociale (after-school, centre de zi) (AOSI 3, 4).

Contribuţia măsurii la domeniile de intervenţie

DI 6B - *Încurajarea dezvoltării locale în zonele rurale*

Sprijinul acordat prin măsura 7.4, prin investițiile în crearea, îmbunătățirea sau extinderea serviciilor locale de bază destinate populației rurale, inclusiv a celor de agrement și culturale, și a infrastructurii aferente**,** va contribui la îmbunătățirea condițiilor de trai pentru populația rurală și la stoparea fenomenului de depopulare din mediul rural prin reducerea decalajelor rural-urban.

Măsura contribuie la prioritatea/priorităţile **prevăzute la art. 5, Reg. 1305/2013 P6: Promovarea incluziunii sociale, a reducerii sărăciei şi a dezvoltării economice în zonele rurale**

Obiectiv general: iii) Obţinerea unei dezvoltări teritoriale echilibrate a economiilor şi comunităţilor rurale, inclusiv crearea şi menţinerea de locuri de muncă

Obiective specifice ale măsurii:

1. Îmbunătățirea accesului la serviciile publice de bază pentru populația din teritoriul GAL;
2. Creșterea numărului de sate renovate;

Măsura contribuie la obiectivele transversale ale Reg. 1305/2013:

Mediu și climă - În vederea dezvoltării durabile a comunităților rurale, în sensul unei mai bune înţelegeri a asumării angajamentelor de mediu și a provocărilor privind schimbările climatice, investițiile în servicii de bază, vor contribui creșterea calității vieții in mediul rural.

Inovare - Sprijinul acordat dezvoltării investițiilor în servicii de bază, este esenţial pentru dezvoltarea economică a zonelor rurale. Serviciile de bază îmbunătățite permit afacerilor din mediul rural să se dezvolte şi încurajează spiritul antreprenorial şi inovator.

**Complementaritatea cu alte măsuri din SDL**: Beneficiarii acțiunilor sprijinite prin această măsură sunt beneficiarii direcți prevăzuți în măsurile 7.2, 7.3, 7.5. De asemenea, beneficiarii indirecți ai măsurii sunt beneficiari direcți ai măsurilor 6.1, 4.1, 4.2, -fermieri, întreprinderi

**Sinergia cu alte măsuri din SDL:** Măsura contribuie la îndeplinirea obiectivului III, Prioritatea -6 Promovarea incluziunii sociale, a reducerii sărăciei şi a dezvoltării economice în zonele rurale alături de SM. 7.2 care sprijină investițiile în infrastructura la scară mica, SM 7.3 care sprijină infrastructura în bandă largă, SM 7.5 infrastructura de agrement, astfel contribuind la dezvoltarea locală în zonele rurale

1. Valoarea adăugată a măsurii

În cadrul acestei măsuri se vor sprijini proiecte cu o intensitate a sprijinului public nerambursabil de maximum 80000 euro/proiect. Prin această măsură vor fi sprijinite proiecte care vizează îmbunătățirea serviciilor de bază destinate populației.

1. Trimiteri la alte acte legislative

Directiva 2000/60/CE a Parlamentului European şi a Consiliului din 23 octombrie 2000

Directiva 91/271/CEE privind epurarea apelor uzate urbane

Directiva 98/83/EC privind calitatea apei destinate consumului uman

**R(UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a R (CE) nr. 1083/2006 al Consiliului

R (UE) nr. 480/2014 de completare a R (UE) nr. 1303/2013

R (UE) nr. 808/2014 de stabilire a normelor de aplicare a R (UE) Nr. 1305/2013

Legislație Națională

Ordonanța Guvernului nr. 43/1997 privind regimul drumurilor, cu modificările și completările ulterioare;

Legea nr. 1/2011 a educaţiei naţionale, cu modificările și completările ulterioare;

Hotărârea Guvernului nr. 866/2008 privind aprobarea nomenclatoarelor calificărilor profesionale pentru care se asigură pregătirea din învățământul preuniversitar precum și durata de școlarizare;

Legea nr. 263/2007 privind înfiinţarea, organizarea şi funcţionarea creşelor;

Legea nr. 215/2001 a administrației publice locale - republicată, cu modificările și completările ulterioare;

Legea nr. 422/2001 privind protejarea monumentelor istorice, cu modificările și completările ulterioare;

Legea nr 489/2006 privind libertatea religiei și regimul general al cultelor – republicată, cu modificările și completările ulterioare;

Hotărârea de Guvern nr 26/2000 cu privire la asociații și fundații, cu modificările și completările ulterioare;

**4.Beneficiari direcţi/indirecţi (grup ţintă)**

* Comunele prin reprezentanții lor legali conform legislației naționale în vigoare;
* ONG din teritoriul GAL

**Beneficiari indirecţi:**

* Populația din teritoriul GAL

5.Tip de sprijin - Rambursarea costurilor eligibile suportate şi plătite efectiv.

 6. Tipuri de acţiuni eligibile și neeligibile

Operațiuni/Acțiuni eligibile pentru suport:

a. Înființarea, amenajarea spațiilor publice de recreere pentru populația rurala (parcuri, spații de joaca pentru copii, terenuri de sport - inclusiv săli de sport, piste de biciclete etc);

b. Renovarea clădirilor publice (ex. primării) și amenajări de parcări, piețe, spații pentru organizare de târguri etc.);

c. Înființarea și dotarea infrastructurii aferente serviciilor sociale precum centrele de

îngrijire copii (creșe conform legii 263/2007 privind înființarea, organizarea și funcționarea creșelor și alte centre de asigurare a serviciilor sociale conform OG 68/2003 privind serviciile sociale), bătrâni și persoane cu nevoi speciale (conform OG 68/2003 privind serviciile sociale);

d. Achiziționarea de utilaje și echipamente pentru serviciile publice (de exemplu: deszăpezire, întreținere drumuri și spații verzi etc.)

Operațiuni/Acțiuni neeligibile:

1. Cumpărarea de teren și/sau imobile;
2. Achiziționarea de bunuri second hand;
3. Renovarea și construcția de școli și spitale;
4. Închirierea de mașini, utilaje, instalații și echipamente.

7.Condiţii de eligibilitate

* Solicitantul trebuie să se încadreze în categoria beneficiarilor eligibili;
* Solicitantul trebuie să se angajeze să asigure întreținerea/mentenanța investiţiei pe o perioadă de minim 5 ani de la ultima plată;
* Investiția trebuie să se încadreze în cel puțin unul din tipurile de sprijin prevăzute prin măsură;
* Investiția să se realizeze în teritoriul GAL;
* Investiția trebuie să fie în corelare cu orice strategie de dezvoltare națională/regională/județeană/locală aprobată, corespunzătoare domeniului de investiții;
* Investiția trebuie să demonstreze necesitatea, oportunitatea și potențialul economic al acesteia;
1. *Criterii de selecţie*

- se va acorda prioritate proiectelor care oferă soluții inovative pentru furnizarea serviciilor publice și proiectelor care valorifică experiența altor comunități în problematici asemănătoare;

- Propunerea de proiect este clară, coerentă, realistă şi fezabilă, cu referire la operaţiunile propuse, termenele de realizare;

- Bugetul proiectului este realist şi corelat cu activităţile proiectului;

- Proiectul trebuie sa fie realizat în teritoriul GAL, iar beneficiarul se identifica într-una din categoriile de beneficiari definite;

- Nu este permisa dubla finanțare a aceleași activități/investiții din alte fonduri comunitare sau *naționale*;

- Beneficiarul trebuie să prezinte toate avizele și autorizațiile necesare investiției;

- Prin memoriul justificativ/studiul de fezabilitate, proiectul trebuie sa demonstreze oportunitatea și necesitatea socio-economica a investiției;

- Proiectul propus este în conformitate cu legislația în vigoare.

9. Sume (aplicabile) și rata sprijinului

Sprijinul public nerambursabil acordat în cadrul acestei submăsuri va fi 100% din totalul cheltuielilor eligibile pentru proiectele negeneratoare de venit aplicate de autoritățile publice locale și nu va depăși 80.000 euro.

10. Indicatori de monitorizare

Număr de proiecte care beneficiază de sprijin - 6

Cheltuială publică totală: 480000 euro

Populație netă care beneficiază de condiții de viață îmbunătățite - populația teritoriului GAL